Norbert Hofer

El **Norbert Hofer** (nassüü 'l 2 Mars del 1971 a Vorau) l'è un pulitegh austriegh. De l'Utuber del 2013 l'è 'l ters president de la camara austriega (Nationalrat) e, in del avril del 2016, el s'è candidaa a la presidensa federala austriega indua la vengiüü in möd strepitus e l'ha ciapaa pü u manch el 36% di vot in de la prima andada, ma l'ha perdüü in la ripetiziun di eleziun, dovüü a di bröj.

## Istrüssiun e Carera Prufessiunala
El Norbert Hofer l'è chersüü sü a Pinkafeld. Dopu de vesses tolt la Matüra in de l'an 1990 l'ha lauraa un an in qulaidaa de cunsülent de architetònega interiura e designadur technegh a la Pinkafelder E-Werke. Pö l'ha lauraa fin al 1994 in qualidaa de ingegner di Sistema a la Lauda Air. In del 1994 l'ha tacaa sü a dass a la pulitega ativa de la FPÖ in Burgenland. Del 1996 al 2000 l'è staa Purtavus del guerna del Burgenland. Del 1996 al 2007 el Hofer l'è staa segretari de la FPÖ del Burgenland e del 2010 al 2015 l'è staa respunsabel social del guerna del Burgenland.

## Incaregh Pulitegh
Del 1997 al 2007 l'era member del cunsej cumünaa de Eisenstadt. De 1994 al 2006 l'è staa a cuu de la FPÖ de la citaa de Eisenstadt Norbee del 2004 al 2010 del destret de Eisenstadt.

Del 2000 al 2006 l'è staa 'l Norbert Hofer el diretur de l'üniun di member de la FPÖ in Burgenland. 

El 29 Utuber del 2013 el Hofer l'è staa elegiüü president de la camara austriega. In chela pusissiun chi l'è 'l sücessur del Martin Graf.

## Elessiun Presidensiaj Austriegh del 2016
La FPÖ l'ha presentaa 'l Norbert Hofer 'l 28 de Sgenee del 2016 a cadidaa ai elessiun presidensiaj austriegh del 2016.
A l'ha vengiüü la prima 'ndada eleturala cunt un süper gross margen (35,05%) e l'avaraa de scuntrass in de la repetissiun de la segunda 'ndada 'l 4 de dicember 2016 contra l'Alexander Van der Bellen di Verd.

## Vita privada
In del 2003 el Hofer l'è crudaa sgiò cunt el Paraglider a Stubenberg am See e 'l s'è faa un gran maa a la s'cena. Despö de chela crudada chi a l'è restaa in part paraplegegh e 'l camina dumà cunt un tarel.

El Norbert Hofer l'è al moment spusaa cunt la so segunda miee e 'l gh'ha quater bagaj. La sua residensa principal a l'è in Südburgenland.

## Tribüt Unurifegh
* Member unurari de l'assuciassiun sculastega  *penal conservative Marko-Germania zu Pinkafeld*   
* Member unurari de l'urden ürupee de l'San Giorg

## Över
* *Behinderung und Pflegebedürftigkeit in Österreich. Ein Wegweiser.* 3. Auflage. Wien, FPÖ-Bildungsinstitut 2010, ISBN 978-3-902720-05-4 (Digitalisat (PDF; 2,33 MB)).
* *Leben nach der Querschnittlähmung. Ratgeber für behinderte und pflegebedürftige Menschen. Ein Wegweiser.* Wien, FPÖ-Bildungsinstitut 2014, ISBN 978-3-902720-18-4.
* *Energie und Lebensmittel – Grundlagen der Freiheit.* 3. Auflage. Wien, FPÖ-Bildungsinstitut 2015.

## Literadüra
* Johann Kriegler: *Politisches Handbuch des Burgenlandes.* Band 3: *(1996–2001)* (= *Burgenländische Forschungen.* 84). Burgenländisches Landesarchiv, Eisenstadt 2001, ISBN 3-901517-29-4.
* Michael Floiger: *Heimat Burgenland. Aus dem Geist der Freiheit geboren.* FPÖ-Bildungsinstitut, Wien 2010, ISBN 978-3-902720-04-7.
* Nina Horaczek, Claudia Reiterer: *H. C. Strache. Seine Aufstieg, seine Hintermänner, seine Feinde.* Ueberreuter, Wien 2009, ISBN 978-3-8000-7417-4.

## Ligam in sü la Red
* sit di elessiun presdidensiaj austriegh del 2016 
* un retrat mediategh del Norbert Hofer, de l'Utuber del 2013
* Un Dossier in sül Norbert Hofer

## Referens